Diari Oficial de la Generalitat Valenciana


Sumari del DOGV 3392, del 14-12-1998 (1998/10886)

ORDRE de 4 de desembre de 1998, de la Conselleria de Benestar Social, per la qual es convoquen ajudes destinades a la realització en l'exercici de 1999 de programes i/o activitats que, relacionats amb les finalitats de la Direcció General de la Dona, estiguen dirigits a la promoció de la igualtat real i efectiva entre l'home i la dona en tots els àmbits, en el marc del Pla d'Igualtat d'Oportunitats del Govern Valencià.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3392

Data del DOGV
:   14-12-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/10637


Data del document
:   04-12-1998

Organisme emissor
:   Conselleria de Benestar Social

Tipus de document
:   Ordre

Correcció d'errades

Anàlisi jurídica

ORDRE de 4 de desembre de 1998, de la Conselleria de Benestar Social, per la qual es convoquen ajudes destinades a la realització en l'exercici de 1999 de programes i/o activitats que, relacionats amb les finalitats de la Direcció General de la Dona, estiguen dirigits a la promoció de la igualtat real i efectiva entre l'home i la dona en tots els àmbits, en el marc del Pla d'Igualtat d'Oportunitats del Govern Valencià. [1998/L10732]
  
El Pla d'Actuació del Govern de la Generalitat Valenciana per a la Igualtat d'Oportunitats entre Homes i Dones, 1997-2000, recull entre els seus objectius «promoure la igualtat d'oportunitats de forma normalitzada i integral, tractant que s'hi impliquen tots els agents públics i privats», i també «fomentar la participació social i cultural de la dona a través de la promoció de l'associacionisme i el voluntariat femení i de la participació de les dones en les estructures de les associacions de tipus genèric».
  
La Conselleria de Benestar Social, mitjançant aquesta ordre completa una política de suport que potencie l'associacionisme de les dones a la Comunitat Valenciana, en el marc dels esmentats objectius del Pla d'Igualtat d'Oportunitats.
  
Com en convocatòries anteriors s'estableixen unes ajudes encaminades a incrementar les activitats de les associacions, que faciliten el desplegament dels seus programes d'igualtat, i garantir així la seua continuïtat.
  
Així, en virtut del que s'hi ha exposat i fent ús de les atribucions que em concedeix l'article 35 de la Llei 5/1983, de la Generalitat Valenciana, de 30 de desembre, a proposta de la Direcció General de la Dona.
  
ORDENE
  
Primer
  
Es convoca concurs públic per a la concessió d'ajudes destinades a finançar programes i/o activitats que relacionades amb les finalitats de la Direcció General de la Dona, estiguen dirigits a la promoció de la igualtat real i efectiva entre l'home i la dona en tots els seus àmbits, que es realitzarà durant l'exercici de 1999. Amb caràcter general s'aproven les bases per les quals es regirà aquesta convocatòria, i, també, el model d'instància, que s'inclouen com a annexos I i II, respectivament, a aquesta ordre.
  
Segon
  
El finançament dels esmentats programes i activitats anirà a càrrec del programa 323,10 del pressupost de despeses per a 1999 de la Conselleria de Benestar Social.
  
DISPOSICIÓ ADDICIONAL
  
Únic
  
La concessió de les subvencions que disposa la present ordre de convocatòria es veurà condicionada a la verificació de la prèvia existència de crèdit adequat i suficient dins del exercici pressupostari objecte de la present convocatòria.
  
A tal efecte, una volta aprovats els pressupostos de la Generalitat Valenciana per l'exercici 1999 i finalitzada l'expressada verificació, la Conselleria de Benestar Social publicarà en el Diari Oficial de la Generalitat Valenciana una resolució especificant la línia e import global destinada a la finançament de les ajudes.
  
DISPOSICIONS FINALS
  
Primera
  
S'autoritza la Direcció General de la Dona perquè, en l'àmbit de les seues competències, adopte les mesures necessàries per al desplegament i l'execució d'aquesta ordre.
  
Segona
  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.
  
Tercera
  
Contra aquesta ordre, que esgota la via administrativa, es podrà interposar recurs contenciós administratiu, en el termini de dos mesos, comptadors des de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana.
  
Per a aquesta interposició es requerirà comunicació prèvia a la Conselleria de Benestar Social, d'acord amb el que preveu l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 4 de desembre de 1998
  
La consellera de Benestar Social,
  
MARCELA MIRÓ PÉREZ
  
ANNEX I
  
Bases
  
Primera. Objecte de la convocatòria
  
Aquesta convocatòria té com a finalitat enfortir el moviment associatiu de les dones, sempre que els seus programes i activitats estiguen relacionats amb les finalitats de la Direcció General de la Dona especialment pel que fa a la promoció de la igualtat real i efectiva entre l'home i la dona en tots els seus àmbits.
  
Segona. Beneficiàries
  
Podran optar a aquestes ajudes les associacions de dones legalment constituïdes que no tinguen finalitat lucrativa i les activitats de les quals es desenvolupen en l'àmbit de la Comunitat Valenciana.
  
Tercera. Activitats subvencionades
  
Seran subvencionables aquells programes que contemplen la realització per part del moviment associatiu de dones d'activitats relacionades amb les finalitats pròpies de la Direcció General de la Dona:
  
1. Amb caràcter prioritari, les activitats de sensibilització i prevenció en l'àmbit de la violència de gènere.
  
2. Activitats dirigides a augmentar el nivell d'informació i educació sanitària de la població femenina i aquelles altres actuacions relacionades amb la salut i la problemàtica específica de les dones.
  
3. Activitats de caràcter social, dins de la problemàtica específica de les dones, que despleguen programes d'acompanyament integral, on s'inclouen el suport a familiars, i serveis d'atenció, de manera que puguen superar la situació d'aïllament social en què es puguen trobar.
  
4. Activitats encaminades a propiciar un nivell d'informació i formació a les dones, dirigides a millorar la seua qualitat de vida en tots els aspectes i a estimular la seua participació en la vida social, econòmica, política i cultural.
  
5. Activitats que impulsen i potencien el paper de les dones en l'àmbit rural i afavorisquen el seu accés al conjunt de serveis i recursos.
  
6. Activitats programades per les associacions, dirigides a fomentar la difusió del repartiment equitatiu de les responsabilitats domèstiques i familiars entre homes i dones.
  
Les subvencions seran destinades a finançar les despeses corrents derivades del desenvolupament de les activitats, sense que es puguen considerar subvencionables les despeses relatives al funcionament ordinari de les associacions, ni l'adquisició de material inventariable.
  
En cap cas l'import de la subvenció podrà superar el cost total de l'activitat que cal que desenvolupe la beneficiària. L'òrgan competent podrà procedir al prorrateig entre les persones beneficiàries de la subvenció de l'import global màxim fixat en aquesta ordre.
  
Quarta. Sol·licituds
  
1r. El termini de presentació de sol·licituds serà de 30 dies naturals comptadors a partir de l'endemà de la publicació d'aquesta ordre en el Diari Oficial de la Generalitat Valenciana.
  
2n. Les sol·licituds de subvenció s'hauran de presentar firmades per la persona que exercisca la presidència de l'associació, d'acord amb el model que s'adjunta en l'annex II, i haurà d'anar acompanyada dels documents següents:
  
- Fotocòpia del DNI de la persona que firma la instància
  
- Certificat expedit per la persona que exercisca la secretaria de l'associació on conste la representació del/de la sol·licitant i que aquesta es trobe com a presidenta.
  
- Fotocòpia del CIF de l'associació
  
- Fotocòpia de la inscripció en el Registre Nacional d'Associacions, quan es tracte d'associacions d'àmbit nacional, o del Registre d'Associacions de la Generalitat Valenciana, quan es tracte d'associacions d'àmbit autonòmic.
  
- Còpia dels estatuts socials de l'entitat, visats com cal pel registre d'associacions corresponent.
  
- Certificat expedit per la persona que ocupe la secretaria de l'associació en què conste:
  
I. El nombre de sòcies de l'entitat
  
II. Pressupost anual aprovat per l'assemblea general de l'associació on es detallarà partida d'ingressos i partida de despeses.
  
Projecte d'activitats de les associacions on consten els extrems següents:
  
- Descripció de la població beneficiària de les activitats del programa.
  
- Objectius del programa presentat
  
- Descripció de les activitats, on s'hi inclourà el cost econòmic i el calendari de cadascuna d'elles.
  
- Indicadors de valoració del programa.
  
A la sol·licitud s'hi adjuntarà un certificat de l'entitat bancària en què es farà constar el número de compte i el titular d'aquesta, que haurà de coincidir amb la beneficiària de la subvenció.
  
Les sol·licituds d'ajudes previstes en aquesta convocatòria que superen la quantia de tres-centes mil pessetes (300.000 PTA), hauran d'acreditar abans que acabe el termini de presentació d'aquestes, estar al corrent en el compliment de les seues obligacions tributàries i amb la Seguretat Social segons el que disposa l'Ordre de 30 de maig de 1996, de la Conselleria d'Economia i Hisenda, que fa referència als articles 7, 8 i 9 del Reial Decret 390/1996 pel que fa a les concretes obligacions i a la manera en què s'ha de realitzar l'acreditació. En els supòsits en què, d'acord amb el que disposa l'article 9.3 de l'esmentat Reial Decret, siga admissible únicament l'aportació de les sol·licituds de certificats, això s'entendrà sense perjudici de l'obligació de presentar els corresponents certificats pels/ per les beneficiaris/es.
  
De tots aquells documents que es presenten fotocopiats, se n'haurà d'adjuntar l'original per al seu confrontament.
  
3. Les instàncies podran ser presentades en la seu de la Direcció General de la Dona, carrer de Náquera, 9 de València; al carrer Garcia Andreu, 12, d'Alacant; al carrer Ensenyament, 10, de Castelló, i també als centres d'informació de l'Oficina d'Informació, Iniciatives i Reclamacions de la Generalitat Valenciana per qualsevol dels mitjans establits en l'article 38.4 de la Llei de Règim Jurídic de les Administracions Públiques i del Procediment Administratiu Comú.
  
4. Si la sol·licitud no reuneix els requisits i documents que s'indiquen en aquesta base, es requerirà a la persona interessada perquè, en un termini de deu dies, repare la falta o adjunte els documents preceptius, amb indicació que, si així no ho fera, es considerarà que ha desistit de la seua petició, d'acord amb el que estableix l'article 71, en relació amb el 76.3 de la Llei de Règim Jurídic de les Administracions Públiques.
  
Cinquena. Forma de concessió de les ajudes
  
Atesa la naturalesa i finalitat de les ajudes, la seua concessió es realitzarà per concurs. Amb aquesta finalitat, la proposta de concessió de la subvenció i de la seua quantia es realitzarà a l'òrgan concedent per una Comissió d'Avaluació que tindrà la composició següent:
  
- La directora general de la Dona, o persona en qui delegue
  
- Una persona de la Direcció General de la Dona, que actuarà com a secretaria de la comissió amb veu i vot, designada per la directora general.
  
- Una representant de les delegacions de la Direcció General de la Dona a Castelló i Alacant, designades per la directora general de la Dona.
  
Sisena. Resolució de l'expedient
  
La Comissió d'Avaluació establida en la base cinquena d'aquesta ordre, realitzarà la valoració dels projectes presentats i la proposta motivada d'assignació de quantitat subvencionada, tenint en compte els criteris següents:
  
1. La qualitat i l'envergadura del programa que desplegarà l'associació sol·licitant d'acord amb la bases tercera d'aquesta ordre.
  
Valoració fins a 10 punts.
  
2. Àmbit territorial del projecte presentat pel següent ordre decreixent: local, provincial, autonòmic.
  
Valoració fins a 5 punts
  
3. Associació de recent creació
  
Valoració fins a 5 punts.
  
En finalitzar els treballs de la Comissió, s'elevarà proposta de resolució a la consellera de Benestar Social, en la qual recaurà la competència per a resoldre els expedients de subvenció, així mateix podrà obtenir tots aquells informes que considere oportuns, previs a la resolució.
  
El termini de resolució de l'expedient administratiu serà de tres mesos, comptadors des de l'endemà hàbil a la data de l'acabament del termini de presentació de sol·licituds. Una vegada transcorregut aquell termini sense que haja recaigut resolució expressa, es considerarà denegada la sol·licitud presentada. En aquest supòsit, per a la seua eficàcia, les persones interessades hauran d'acreditar l'acte presumpte mitjançant certificació emesa per l'òrgan competent per a resoldre.
  
La resolució de concessió de la subvenció indicarà expressament l'activitat o activitats subvencionades.
  
La resolució esgota la via administrativa i contra aquesta es podrà interposar recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la seua notificació.
  
Setena. Obligacions de les beneficiàries
  
Les associacions beneficiàries de les subvencions estaran obligades a:
  
1. Executar el projecte subvencionat , durant l'any 1999, tenint en compte el termini establit en el punt 2 de la base vuitena.
  
2. Acreditar davant la Direcció General de la Dona, la realització de les activitats subvencionades.
  
3. Admetre en tot moment la verificació per part de la Direcció General de la Dona, a través del programa de seguiment de les activitats que cal desenvolupar.
  
4. Comunicar a la Direcció General de la Dona l'obtenció de subvencions o ajudes que per a aquesta finalitat les haja atorgat qualsevol altra administració o ens públic.
  
5. Sol·licitar per escrit, autorització de la Direcció General de la Dona per tal de realitzar qualsevol variació que corresponga fer en el projecte subvencionat.
  
6. La submissió a les actuacions de control financer que corresponguen a la Intervenció General, amb relació a les subvencions concedides.
  
7. Acreditar, abans que finalitze el termini de presentació de sol·licituds, que es troben al corrent de les seues obligacions tributàries i davant la Seguretat Social, en aquells casos en què la sol·licitud d'ajuda supere la quantia de tres-centes mil pessetes (300.000 PTA)
  
8. En qualsevol cas, les associacions beneficiaries de les subvencions estaran obligades a complir allò que disposa per a les subvencions i ajudes publiques, el Decret Legislatiu de 26 de juny de 1991, del Consell de la Generalitat Valenciana, pel que s'aprova el Text Refós de la Llei d'Hisenda Pública de la Generalitat Valenciana i la resta de legislació concordant d'aplicació.
  
Vuitena. Pagament de la subvenció
  
1. El pagament de la subvenció es realitzarà d'una sola vegada, prèvia justificació , per a la qual cosa les associacions hauran de presentar la documentació següent:
  
- Compte justificatiu de la despesa total realitzada per l'associació, que contindrà:
  
\* Certificat de la persona que exercisca la secretaria de l'entitat amb el vistiplau de qui ocupe la presidència, indicatiu de la quantia de les despeses originades per l'activitat subvencionada.
  
\* Factures en original i còpia de les despeses directament originades per l'activitat subvencionada. Aquestes factures hauran de comptar amb totes les dades formals que exigeix per a la seua expedició l'article 3 del Reial Decret 2.402/1985, de 18 de desembre (BOE núm. 32, de 30.12.85). Quan es presente se'n comprovaran les còpies i se'n tornaran els originals.
  
\* Memòria explicativa de la realització de les activitats subvencionades, amb l'avaluació dels resultats obtinguts, firmada per la persona que exercisca la presidència de l'entitat.
  
2. El termini per a la justificació finalitzarà el 15 de novembre de 1999
  
En transcórrer el termini assenyalat per a la presentació de la documentació sense que aquesta s'haja realitzat, es perdrà tot el dret a l'ajuda concedida, prèvia resolució, notificada com cal a la persona interessada, basada en aquest incompliment.
  
Novena. Reintegrament de la subvenció
  
Correspondrà la resolució total o parcial per incompliment de l'activitat motiu de la subvenció, de l'import concedit i el reintegrament, si és el cas, de les quantitats percebudes per la persona beneficiària, amb l'abonament de l'interés de demora des del moment del pagament de la subvenció, d'acord amb el que disposa l'article 47.9 del text refós de la Llei d'Hisenda Pública de la Generalitat Valenciana, en els casos següents:
  
a) Incompliment de l'obligació de justificar.
  
b) Obtenció de la subvenció sense reunir les condicions requerides per a això
  
c) Incompliment de la finalitat per a la qual va ser concedida la subvenció
  
d) Incompliment de les condicions imposades amb motiu de la concessió de la subvenció
  
Igualment en el supòsit que les aportacions de les administracions o ens públics o privats superen el cost total de l'activitat que cal desenvolupar, si la subvenció principal és de la Generalitat Valenciana correspondrà el reintegrament de l'excés obtingut sobre el cost de l'activitat desenvolupada.
  
La resolució de revocació total o parcial de la subvenció requerirà per a la seua adopció l'obertura d'expedient, del qual es donarà audiència a les persones interessades, i serà òrgan competent aquell que va dictar la resolució controvertida.
  
En cas que s'exigira el reintegrament total o parcial de la subvenció, aquesta haurà de produir-se en el termini de 15 dies següents a la notificació de la resolució.
  
El falsejament o l'ocultació de dades i documents, sempre que afecte substancialment a la concessió i lliurament de fons públics, donarà lloc, a més a la deducció de responsabilitats en l'ordre jurisdiccional pertinent.
  
Tota alteració de les condicions que s'han tingut en compte per a la concessió de la subvenció, i en tot cas l'obtenció concurrent de subvencions o ajudes atorgades per unes altres administracions o ens públics o privats, podrà donar lloc a la modificació de la resolució de la concessió, per això es procedirà al reintegrament de l'excés obtingut sobre el cost de l'activitat desenvolupada en el supòsit que la subvenció principal siga de la Generalitat Valenciana i les aportacions alienes a l'associació superen el cost total de l'activitat a desenvolupar.
  
Deu. Notificació
  
La concessió o denegació de les subvencions o ajudes es notificarà individualment a cadascuna de les sol·licitants d'acord amb el que dispose l'article 58 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.
  
Onze. Control, avaluació i seguiment
  
Correspon a la Conselleria de Benestar Social, a través de la Direcció General de la Dona, dur a terme les funcions de control de les subvencions concedides, i també l'avaluació i seguiment d'aquest programa.
  
Per a la realització d'aquestes funcions la Direcció General de la Dona podrà disposar de la Comissió Avaluadora a què fa referència aquesta ordre, i , també, dels serveis existents en les seues seus a Alacant i Castelló.
  
Dotze. Difusió de la col·laboració
  
Les activitats subvencionades per aquesta ordre la realització de les quals requeresca la seua difusió pública mitjançant qualsevol tipus d'anunci, cartell, fullet o publicitat en general, haurà d'indicar la circumstància de la seua realització en col·laboració amb la Conselleria de Benestar Social, Direcció General de la Dona.